User:Sofia Ioanna Syro/sandbox

Το Centro Botín είναι έργο του βραβευμένου με Pritzker Prize Ιταλού αρχιτέκτονα Renzo Piano σε συνεργασία με τους Luis Vidal + Architects. Βρίσκεται στις ακτές της Βόρειας Ισπανίας, στην πόλη του Santander, σε στρατηγική περιοχή που βλέπει στον μώλο Albareda και είναι κοντά στην παλιά πόλη. Η έναρξη της κατασκευής έγινε το 2012 και ολοκληρώθηκε το 2017. Πρόκειται για Κέντρο Τέχνης​, στόχος του οποίου είναι να τονώσει την οικονομική, κοινωνική και πολιτιστική ανάπτυξη της κοινωνίας, έχει χρηματοδοτηθεί από το Fundación Marcelino Botín και έχει υποστηριχθεί από τον Emilio Botín πρόεδρο του Banco Santader.

Προσβασιμότητα
Το Centro Botín αποκαθιστά τους δεσμούς μεταξύ θάλασσας και του ιστορικού κομματιού της πόλης, λόγω της δημιουργίας υπόγειου τούνελ για τον αυτοκινητόδρομο, πράγμα που επιτρέπει πλέον την άμεση σύνδεση των και εξάπλωση των ιστορικών κήπων Pereda, με την πόλη και τον μώλο. . Τα σκληρά όρια των αυτοκινητόδρομων σβήνονται υπόγεια και υπέργεια στο πεδίο του Centro Botín, κάτι το οποίο συναντάται και στο New Metropolis (National Centre for Science and Technology) του Amsterdam με την βύθιση κύριου δρόμου κάτω από τα νερά του λιμάνιου του Oosterdok. . Η αίσθηση της βύθισης γίνεται εμφανής τόσο στον αυτοκινητόδρομο που διατρέχει υπογείως το κτίριο όσο και στην πορεία προς το υδάτινο στοιχείο. Η γεωμετρία της γενικής κάτοψης του κτιρίου εντάσσεται ομαλά στο τοπίο. Σε αυτό το έργο, οι δημόσιοι χώροι που δημιουργούνται γύρω από το κτίριο είναι εξίσου σημαντικοί με το ίδιο το κτίριο. Οι πλατείες στα βόρεια και δυτικά του κτιρίου είναι δύο από τους πιο σημαντικούς χώρους και έχουν γίνει μέρη για χαλάρωση και απόλαυση των κήπων και του κόλπου. Το αμφιθέατρο βρίσκεται στη δυτική πλατεία και είναι ένας υπαίθριος χώρος που χρησιμοποιείται για πολιτιστικές δραστηριότητες. Χάρη στην τεράστια οθόνη στην πρόσοψη του κτιρίου, το αμφιθέατρο λειτουργεί και ως υπαίθριος κινηματογράφος και από εδώ είναι εφικτή η παρακολούθηση των δραστηριοτήτων που λαμβάνουν χώρα στο κέντρο.

Εξωτερική Μορφολογική Ανάλυση
Όπως και στο newMetropolis Science and Technology Centre (έργο του Renzo Piano Building Workshop) που έχει μορφή πλοίου και επιπλέει πάνω σε ένα διάφανο ισόγειο πάνω από τα νερά του λιμανιού του Amsterdam, έτσι και στο κέντρο τέχνης το ισόγειο είναι διάφανο και το κτίριο είναι σαν να επιπλέει πάνω από τα νερά του κόλπου, επιτρέποντας την θέα προς το υδάτινο στοιχείο στους επισκέπτες του πάρκου. Αυτή η αίσθηση εντείνεται καθώς το κτίριο προεξέχει εν μέρει πάνω από το νερό. Οι διαδρομές από μέταλλο που εφάπτονται στο κτίριο και οδηγούν στην προεξοχή του, 20 μέτρων μπροστά από τον μόλο, δίνουν την αίσθηση πως ο επισκέπτης βρίσκεται στο κατάστρωμα πλοίου. Αυτές οι διαδρομές διαχωρίζουν τους δύο στρογγυλεμένους κτιριακούς όγκους, καθιστώντας εμφανή τη χειρονομία τομής του ενός όγκου σε δύο που δημιουργεί έναν ποιοτικά καλύτερο χώρο για το κοινό, που επιτρέπει την αλληλεπίδρασή του με το φυσικό περιβάλλον και του εξασφαλίζει οπτική άνεση.

Κέλυφος Κτιρίου
Η δημιουργία του κελύφους είναι αποτέλεσμα μιας προοδευτικής διαδικασίας βελτίωσης του σχεδιασμού με τη χρήση μοντέλων​. Τα δύο σώματα που αποτελούν το κτίριο, αποτελούνται από 280.000 καμπυλωμένα κεραμικά πλακίδια, σε χρώμα πέρλας, τα οποία αντανακλούν το φως το ήλιου και την λάμψη του νερού και την γενικότερη ατμόσφαιρα την Κανταβρίας.

Εσωτερική Οργάνωση του Χώρου
Αμφιθέατρο με διπλάσιο ύψος χώρου και προεξοχή πάνω από την θάλασσα (συναυλίες, αναγνώσεις, διαλέξεις, φεστιβάλ, τελετές)​ Εκπαιδευτικό Κέντρο (εργαστήρια δημιουργικής τέχνης, μουσικής, χορού, μαγειρικής)​ Γκαλερί/εκθεσιακός χώρος, ξεδιπλώνεται σε δύο επίπεδα και είναι φωτισμένο χαλαρά από την γυάλινη οροφή τεσσάρων στρώσεων​ Ισόγειο που στεγάζει πολυλειτουργικό χώρο (καφέ, εστιατόριο, εμπορικός χώρος, πληροφορίες)​
 * Ανατολικός Όγκος:​
 * Δυτικός Όγκος:​

Εξωτερικά των Όγκων:​ Αμφιθέατρο. Η δυτική όψη είναι εξοπλισμένη με LED οθόνη για εξωτερικές προβολές​.

Εσωτερική αντίληψη του χώρου και φωτισμός
Είναι φανερή η πρόθεση για φυσικό φωτισμό. Η διαμπερότητα εξασφαλίζεται μέσω μεγάλων ανοιγμάτων οργανωμένων σε ζώνες που μορφώνουν τις όψεις του κτιρίου. Εσωτερικά ο χώρος της gallery που βρίσκεται στον δεύτερο όροφο στον δυτικό όγκο, φωτίζεται από μια γυάλινη οροφή. Η γυάλινη οροφή αποτελείται από τέσσερις στρώσεις και προστατεύει έναντι του άμεσης ηλιακής ακτινοβολίας, ενώ παράλληλα χρησιμοποιείται για να κάνει τον φωτισμό ευέλικτο. Συγκεκριμένα οι τέσσερις στρώσεις είναι οι εξής:​ Υπάρχει οικείος δεσμός μεταξύ του εσωτερικού και του εξωτερικού περιβάλλοντος, ιδίως στο ισόγειο, όπου το κατακόρυφο όριο, που αποτελεί την τομή του μέσα με το έξω, πατάει πάνω στο ίδιο δάπεδο από μπλε σκυρόδεμα.​ Τη νύχτα ο εσωτερικός τεχνητός φωτισμός φιλτράρεται προς τα έξω δια μέσω γυάλινων τμημάτων, για να μεταμορφώσει το κτίριο σε ένα φάρο που αποκαλύπτει την πολυπλοκότητα του σχεδιασμού του Piano. ​ Για να προστατευθούν τα έργα τέχνης και να εξασφαλιστεί οπτική, θερμική άνεση για τους επισκέπτες καθ' όλη την διάρκεια του έτους χρησιμοποήθηκαν Mermet υφάσματα Satine 5500, SV 10% και Karellis 11301. Η αναζήτηση του Piano για επαρκή φυσικό φωτισμό στο εσωτερικό αναδεικνύεται και σε παλαιότερα έργα του, όπως Beyeler Foundation Museum στην Ελβετία, όπου συναντώνται 4.000 τ.μ. γυάλινης οροφής, με ρυθμιζόμενα μέρη, που στηρίζεται σε οριζόντιο πλέγμα από μεταλλικές οριζόντιες δοκούς, ώστε να επιτρέπει στο φως να χάνεται στην μετάδοση μέσω των στρωμάτων γυαλιού και μέσω συσκευών διάχυσης και ελέγχου του φωτός. Οι τοίχοι επίσης εναλλάσσονται με γυάλινους, ώστε να δίνουν φυσικό φως που εναλλάσσεται με τις εξωτερικές συνθήκες και ανοίγεται σε εξωστρεφείς θέες της φύσης.
 * 1) Εξωτερικό επίπεδο που αποτελείται από μικρές γυάλινες λωρίδες με μεταξοτυπία, που εμποδίζουν το άμεσο φως να εισέλθει απευθείας στην gallery.​
 * 2) Διπλός υαλοπίνακας που σφραγίζει την gallery​
 * 3) Τρίτη στρώση που αποτελείται από μικρές περσίδες αλουμινίου που ελέγχονται αυτόματα, από ένα σύστημα αισθητήρων που μπορούν να χρησιμοποιηθούν για συσκότιση του εσωτερικού και για να κάνουν το φωτισμό ευέλικτο.​
 * 4) Τέλος, κάτω από τα κύρια δοκάρια ένα ημιδιαφανές λευκό ύφασμα, που δημιουργεί ένα ομοιόμορφο χώρο και διαχέει το φως ενώ αποκαλύπτει την περίπλοκη δομή της οροφής.​

Φάσεις Κατασκευής
Διακρίνονται τρείς κατασκευαστικές φάσεις
 * 1) Κατασκευή υπόγειας σήραγγας 219m για την διοχέτευση κίνησης οχημάτων Λεωφόρου και την απελευθέρωση του εργοταξίου​
 * 2) Διεύρυνση του Κήπου Pereda​
 * 3) Τοποθέτηση κτιριακών όγκων

Φέρων Οργανισμός
Ο φέρων οργανισμός αποτελείται από:
 * Τέσσερις μεταλλικές κολώνες ύψους 5μ​
 * Τρισδιάστατο πλαίσιο από ανθρακούχο χάλυβα που έχει ως αποτέλεσμα έναν εσωτερικό χώρο χωρίς κολώνες

Φέρων Οργανισμός_ Υλικά κατασκευής
Το κτίριο έχει βραβευθεί για τον τεχνικό του σχεδιασμό, την μηχανική, την παραγωγή και την εγκατάσταση όλων των γυάλινων προσόψεων, των φωτισμών οροφής των δαπέδων και των εξωτερικών κλιμακοστασίων.​
 * Γυαλί και Χάλυβας διπλής όψης. Το εμβληματικό κτίριο χαρακτηρίζεται από δύο μεγάλους στρογγυλεμένους όγκους που συνδέονται μέσω γυάλινων διαδρομών εκ των οποίων οι μεγαλύτεροι πρόβολοι ύψους σχεδόν 10 μ. πάνω από την θάλασσα. Η Octatube είχε ήδη συμμετάσχει στο έργο και ολόκληρο το κτίριο ήταν μέρος μιας απαιτητικής μηχανικής διαδικασίας έκτοτε.​
 * Η γυάλινη πρόσοψη στο ισόγειο ενώνεται τέλεια με τον κεκλιμένο κτιριακό όγκο. Οι προσόψεις έχουν πολύ ακριβή λεπτομέρεια (δεύτερο δέρμα) με υψηλής ποιότητας ανοξείδωτο χάλυβα και δομικά τζάμια (το γυαλί είναι αναπόσπαστο μέρος του σχεδιασμού ενός κτιρίου: Περιλαμβάνει μεγάλα γυάλινα πάνελ, τα οποία συνήθως φέρουν κάποιο βάρος στη δομή. Οι δομικοί υαλοπίνακες μπορούν να χρησιμοποιηθούν για τη δημιουργία τεράστιων γυάλινων εγκαταστάσεων με ελάχιστη απόφραξη)
 * Η υπόσταση των βατών γυάλινων πλατφορμών πρέπει να λαμβάνει υπόψη διαφορετικά φορτία και κινήσεις του κτιρίου

Γενικά Χαρακτηρηστικά του RPBW
​ Category:Architects Category:Architecture Category:Culture Category:Art Category:Santander, Spain
 * Ο Renzo Piano δημιουργεί "ένα κομμάτι της πόλης" που αποτελεί ζωντανό πυρήνα καθ' όλη την διάρκεια της μέρας. Μια ζωντανή αστική συνοικία στην οποία κάποιος μπορεί να περιηγηθεί, να δουλέψει και να ψυχαγωγηθεί.​
 * Η αρχιτεκτονική του είναι συνεχώς εξελισσόμενη.​
 * Το κτίριο ως αποτέλεσμα αντανακλά την αμεσότητα του σκίτσου διαγράμματος και η χωρική ρευστότητα έρχεται με την ανάπτυξη του σχεδιασμού.​
 * Κάθε έργο σχηματίζεται από το πρόγραμμα, τον τόπο και τις τεχνολογίες- και τα εκάστοτε πρότυπα-από την τοπική αγορά, την παγκόσμια αγορά ή συχνότερα από μίξη αυτών- μέσα στο διαθέσιμο ποσό.​
 * Χαρακτηριστικό των εκθεσιακών χώρων είναι πως είναι φωτεινοί, με ανοίγματα από το δάπεδο ως το ταβάνι, οργανωμένα με κάνναβο.